Morten Faldaas

Morten Magnus Faldaas (født 1959) er en norsk skuespiller fra Oslo, utdannet ved Statens Teaterhøgskole.

Han har siden 1984 i hovedsak vært tilknyttet Nationaltheatret, bare avbrutt av et engasjement ved Den Nationale Scene 1986–1988.

 Teaterroller 

Faldaas arbeidet ved Den Nationale Scene fra 1986 til 1988. Der hadde han blant annet ledende roller i Mike Alfreds Arabiske Netter (1986) og i Stein Winges oppsetning av Tsjekhovs Måken (1987).

På Nationaltheatret gjorde han inntrykk i Lyle Kesslers Utskudd, likedan i Edvard Bonds Reddet på Teatret på Torshov, begge i Svein Sturla Hungnes regi i 1988, samt i Jim Cartwrights Road på Teatret på Torshov i 1991. Under Ibsenfestivalen i 1990 spilte Faldaas tittelrollen i Lille Eyolf, som ble gjenoppsatt på engelsk på Ibsenfestivalen i 1991. Hans mange småroller i Nationaltheatrets Peer Gynt-oppsetning i 1985 ble fulgt av tittelrollen i en egen oppsetning for barn ved Ibsenfestivalen i 1991.

I senere år på Nationaltheatret var han bl.a. å se i Holbergs Den Stundesløse (1999) i regi av Kim Bjarke, Ibsens Fruen fra havet (2000) i regi av Peter Langdal, Tro, Håp og Kjærlighet (2001) i regi av daværende teatersjef Eirik Stubø, samt teatrets suksessrike oppsetning av Thorbjørn Egners Folk og røvere i Kardemomme by (2001) med Alexander Mørk-Eidem i registolen.

 Teaterregi 

Faldaas har også som regissør satt opp flere forestillinger, primært på Nationaltheatret. I 1992 gjorde han regi på Henrik Mestads monologforestilling Lik Meg Når Jeg Er Teit, etterfulgt året etter hvor han regisserte Henrik Mestad og Bjarte Hjelmeland i Disney-Killer (1993) ved Torshovteatret. I 1999 både spilte han, omarbeidet og regisserte sammen med Gard B. Eidsvold i barneforestillingen Vi (D)rømmer i Natt. I 2002 hadde Faldaas både regi og scenografi på Henrik Mestads Nansens Sønn. Samme år gjorde han regi og rolle på Ibsens Hærmendene paa Helgeland. I 2006 satte han opp Alle vil til Himmelen, en monologforestilling med seg selv på scenen og i registolen etter tekster av tidligere scenemester ved Nationaltheatret og avdøde Kyriakos Chrysostomidis, samt tekster av den greske poeten Giorgos Seferis.

Faldaas har også satt opp stykker ved andre teatre. Blant annet satte han opp Ibsens Et dukkehjem ved Nordland Teater i 2009. I 2010 bearbeidet og regisserte Faldaas, med seg selv på scenen, Øyeblikk av Evighet, en teatermonolog basert på Stein Mehrens tekster som han urframførte på Litteraturhuset i Oslo.

 Film og TV 

Faldaas har spilt en rekke roller på film og TV. Hard Asfalt (1986) og Brun bitter (1988), begge i regi av Sølve Skagen, var to av de første filmene han medvirket i. Dystopiske Sweetwater (1988) regissert av Lasse Glomm. I 1993 hadde han premiere med to nye filmer: Secondløitnanten (1993) regissert av Hans Petter Moland, og Heart of Darkness (1993) regissert av Nicolas Roeg. I Heart of Darkness spiller John Malkovich og Tim Roth to av hovedrollene. I Tashunga, også kalt North Star (1996), i regi av Nils Gaup, er James Caan og Burt Young to av hovedrolleinnehaverne. Faldaas hadde også roller i Erik Poppes Hawaii, Oslo (2004) og i Petter Næss' Into the White (2012). Faldaas er også kjent for mange som "Den Ensomme Rytter" og "Foster" fra Otto Jespersens O.J. – ute på prøve og O.J. – på nye eventyr.

 Trivia 

Under opptakene av Heart of Darkness i Belize i Sør-Amerika delte Faldaas campingvogn på filmsettet med daværende supermodell og medskuespiller Iman, som var gift med David Bowie. Faldaas skal ha vært stor fan av Bowie fra ungdomsårene av, og Faldaas forteller i intervju at han ble "starstruck" da Bowie plutselig dukket opp i campingvognen han delte med Iman. Faldaas og Bowie skal ha utviklet bekjentskap der ute i Belize' jungel, en kontakt de ivaretok i senere år i form av hilsen og henvendelse når Bowie var i Norge for å holde konsert eller på turné.

 Filmografi 
 År  Tittel  Rolle  Andre opplysninger2020Atlantic Crossing Halvdan Koht TV-serie2020Rebecka Martinsson Tor på Lodgen TV-serie (Sverige)2015ModusFreddy VikTV-serie (Sverige)2015Hotel Cæsar Gabriel Munthe  TV-serie2012–2013Hjem Osvald  TV-serie2012Into the White Terje, Norwegian ski patrol Film2012Erobreren Lars Waage TV-serie2011Jørgen + Anne = sant Lærer Film2007Torpedo (TV-serie) Gard Miniserie for TV2006Willy Nilsen ? TV-serie2005Valo Jurgensson Film (Finland)2004Hawaii, Oslo John Film2002Folk og røvere i Kardemomme by Jonatan Teater/TV-overført2002Endelig Fredag Seg selv TV-serie1997Direkte lykke Espen Askeladd TV-serie1997Mot i brøstetTakstmann TV-serie1996Den lille død?Kortfilm  1996Jakten på nyresteinenSekret Service agentenFilm   1996Sommeren med GuggenGuggen TV-serie   1996TashungaSmiley  Film 1995Farlig farvannOleFilm 1995O.J. – på nye eventyrFoster TV-serie1994Det var en gang? Tegnefilm (stemme)1994Jafar vender tilbakeAbis Mal Tegnefilm (stemme)1994Asterix erobrer AmerikaAsterix Tegnefilm (stemme)1994O.J. – ute på prøveFoster Tv-serie 1993De blå ulveneMorten Faldaas (seg selv) TV-serie 1993Heart of DarknessHarlequin Film (USA) 1993SecondløitnantenAudun Film 1992ˈˈFredrikssons fabrikkˈˈMartinsenTV-serie1992ˈˈKLMs Nachspielˈˈdiv.TV-serie1992Det perfekte mord?Film1991ˈˈEr det sant, så er det fælt!ˈˈdiv.TV-serie/Talkshow1991ˈˈAffæren Anders JahreˈˈEgil GunnengTV-serie1990MarerittetJan Miniserie  1989Den lille havfruen Flotsam/Jetsam Tegnefilm (stemme) 1988Brun bitterWindy Film  1988SweetwaterRoy IndianaFilm 1987Nebel Im FjordNils Film (Tyskland)1986DrømmeslottetTerje Film 1986Hard AsfaltBønna Film 1986Peer GyntBrudgommen TV-Film 1985FellesrommetHenryUngdomsserie på TV

 Referanser 

 Eksterne lenker 


 Morten Faldaas sin profil i Scenewebarkivet
 Morten Faldaas-foredrag på Publicom.no
 Morten Faldaas  hos Nationaltheatret.no

Kategori:Norske skuespillere
Kategori:Personer fra Oslo